PATVIRTINTA

Lietuvos Respublikos ūkio ministro

2015 m. .... d. įsakymu Nr. 4-

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „SMULKIOJO IR VIDUTINIO VERSLO KONKURENCINGUMO SKATINIMAS“**

**PRIEMONĖS NR. 03.1.1-LVPA-V-815 „VERSLUMAS LT“**

**PROJEKTŲ FINANSAVIMO SĄLYGŲ APRAŠAS NR. 1**

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.1.1-LVPA-V-815 „Verslumas LT“ projektų finansavimo sąlygų aprašas Nr. 1 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397 (toliau – Veiksmų programa), 3 prioriteto Smulkiojo ir vidutinio verslo konkurencingumo skatinimas“ priemonės Nr. 03.1.1-LVPA-V-815 „Verslumas LT“ (toliau – Priemonė) finansuojamas veiklas, taip pat institucijos, atliekančios paraiškų vertinimą, atranką ir iš Europos Sąjungos struktūrinių fondų lėšų bendrai finansuojamų projektų (toliau – projektas) įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės).

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“ ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

4.1. **Antroji galimybė** – sąvoka apibrėžta Europos Komisijos 2008 m. birželio 25 d. komunikate Tarybai, Europos Parlamentui, Europos ekonomikos ir socialinių reikalų komitetui bei Regionu komitetui „Visu pirma galvokime apie mažuosius“ – Europos iniciatyva „Smulkiojo verslo aktas“ (angl. *Small Business Act*).

4.2**. Bendradarbystės centras** – vieta, skirta pradedantiems verslininkams, laisvai samdomiems darbuotojams ir pradedančiosioms inovatyvioms įmonėms dirbti bei verslumo skatinimo iniciatyvoms (renginiams ir mokymams organizuoti, konsultacijoms teikti) įgyvendinti.

4.3. **Emigrantas** – fizinis asmuo, išvykęs į kitą valstybę ir ketinantis apsigyventi naujoje gyvenamojoje vietoje nuolat arba ne trumpiau kaip 12 mėnesių.

4.4. **Emigrantų tikslinė grupė** – ne mažiau kaip 5 smulkiojo ir vidutinio verslo (toliau –SVV) subjektų, kurių bent dalį akcijų, pajų ar kitokių dalyvavimą įmonės kapitale žyminčių kapitalo dalių turi emigrantai, grupė.

4.5. **Jaunimo tikslinė grupė** – ne mažiau kaip 5 SVV subjektų, kurių bent dalį akcijų, pajų ar kitokių dalyvavimą įmonės kapitale žyminčių kapitalo dalių turi asmenys nuo 18 iki 29 metų, ir (arba) asmenų nuo 18 iki 29 metų, vykdančių ūkinę komercinę veiklą pagal individualios veiklos pažymą arba verslo liudijimą, grupė.

4.6. **Kūrybinės ir kultūrinės industrijos** – sąvoka apibrėžta Kultūros ir kūrybinių industrijų politikos 2015–2020 metų plėtros kryptyse, patvirtintos kultūros ministro 2015 m. liepos 31 d. įsakymu Nr. ĮV-524 „Dėl Kultūros ir kūrybinių industrijų politikos 2015–2020 metų plėtros krypčių patvirtinimo“.

4.7. **Labai maža, maža ir vidutinė įmonė** – sąvoka apibrėžta Lietuvos Respublikos smulkiojo ir vidutinio verslo plėtros įstatyme.

4.8. **Moterų tikslinė grupė** – ne mažiau kaip 5 SVV subjektų, kurių bent dalį akcijų, pajų ar kitokių dalyvavimą įmonės kapitale žyminčių kapitalo dalių turi moterys, ir (arba) moterų, vykdančių ūkinę komercinę veiklą pagal individualios veiklos pažymą arba verslo liudijimą, grupė.

4.9. **Neįgaliųjų tikslinė grupė** – ne mažiau kaip 5 SVV subjektų, kurių bent dalį akcijų, pajų ar kitokių dalyvavimą įmonės kapitale žyminčių kapitalo dalių turi neįgalieji, ir (arba) neįgaliųjų asmenų, vykdančių ūkinę komercinę veiklą pagal individualios veiklos pažymą arba verslo liudijimą, grupė.

4.10. **Skaitmeninis verslas** (pradedančioji inovatyvi įmonė) – spartaus augimo potencialą turintis ir į vieno produkto ar paslaugos kūrimą nukreiptas jaunas technologijomis paremtas verslas.

4.11. **Smulkiojo ir vidutinio verslo subjektas** – sąvoka apibrėžta Lietuvos Respublikos smulkiojo ir vidutinio verslo plėtros įstatyme.

4.12. **Socialinis verslas** – sąvoka apibrėžta Lietuvos verslumo veiksmų 2014–2020 metų plane, patvirtintame Lietuvos Respublikos ūkio ministro 2014 m. lapkričio 26 d. įsakymu Nr. 4-850 „Dėl Lietuvos verslumo veiksmų 2014–2020 metų plano patvirtinimo“.

4.13. **Šeimos verslas** – sąvoka apibrėžta Europos Komisijos dokumente „Final Report of the Expert group „Overview of Family–Business–Relevant Issues: Research, Networks, Policy measures and existing studies“.

4.14. **Šeimos verslų atstovų grupė** – ne mažiau kaip 5 vienos ar kelių šeimos verslo atstovų grupė.

4.15. **Vyresnio amžiaus asmenų tikslinė grupė** – ne mažiau kaip 5 SVV subjektų, kurių bent dalį akcijų, pajų ar kitokių dalyvavimą įmonės kapitale žyminčių kapitalo dalių turi vyresni nei 50 metų fiziniai asmenys, ir (arba) vyresnių nei 50 metų asmenų, vykdančių ūkinę komercinę veiklą pagal individualios veiklos pažymą arba verslo liudijimą, grupė.

5. Priemonės įgyvendinimą administruoja Lietuvos Respublikos ūkio ministerija (toliau – Ministerija) ir viešoji įstaiga Lietuvos verslo paramos agentūra (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija*.*

7. Projektų atranka pagal Priemonę bus atliekama valstybės projektų planavimo būdu.

8. Pagal Aprašą projektams įgyvendinti numatoma skirti iki 2 896 200 Eur (dviejų milijonų aštuonių šimtų devyniasdešimt šešių tūkstančių ir dviejų šimtų eurų), iš kurių iki 2 896 200 Eur (dviejų milijonų aštuonių šimtų devyniasdešimt šešių tūkstančių ir dviejų šimtų eurų) – Europos Sąjungos (toliau – ES) struktūrinių fondų (Europos regioninės plėtros fondo) lėšos. Priimdama sprendimą dėl projektų finansavimo Ministerija turi teisę šiame punkte nurodytas sumas padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjo lūkesčių.

9. Priemonės tikslas – suteikti reikalingas aukštos kokybės konsultacines paslaugas specifiniams tikslinių grupių SVV subjektams, vykdantiems veiklą ne ilgiau kaip 5 metus ir taip sukurti prielaidas joms išsilaikyti rinkoje ir vykdyti tolimesnę verslo plėtrą.

10. Pagal Aprašą remiamos veiklos – aukštos kokybės konsultacinės paslaugos tikslinių grupių (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) smulkiojo ir vidutinio verslo subjektams, vykdantiems veiklą ne ilgiau kaip 5 metus, skatinant verslumą regionuose (labai mažų, mažų ir vidutinių įmonių bendradarbiavimo (tinklaveikos); bendradarbystės centrų veiklų; kūrybinių ir kultūrinių industrijų verslo skatinimas); verslo plėtrą (konsultacijos socialinio verslo, antrosios galimybės, verslo perdavimo temomis) ir skaitmeninį verslą (pradedančiųjų inovatyvių įmonių skatinimas).

11. Pagal Apraše nurodytą remiamą veiklą kvietimą teikti paraiškas numatoma paskelbti 2015 metų III ketvirtį. Valstybės projektų sąrašas (-ai) sudaromas (-i) Valstybės projektų atrankos tvarkos apraše, patvirtintame Lietuvos Respublikos ūkio ministro 2015 m. rugpjūčio 6 d. įsakymu Nr. 4-506 (toliau – Valstybės projektų atrankos tvarkos aprašas), nustatyta tvarka.

**II SKYRIUS**

**REIKALAVIMAI PAREIŠKĖJAMS**

12. Pagal Aprašą galimas pareiškėjas yra viešoji įstaiga „Versli Lietuva“.

**III SKYRIUS**

**PROJEKTAMS TAIKOMI REIKALAVIMAI**

13. Projektas turi atitikti Projektų taisyklių III skyriaus dešimtajame skirsnyje nustatytus bendruosius projektų reikalavimus.

14. Projektas turi atitikti šiuos specialiuosius projektų atrankos kriterijus (vertinimo aspektai nurodyti Aprašo 1 priede):

14.1. projektas ir projekto vykdytojas prisideda prie Lietuvos verslumo veiksmų 2014–2020 metų plano, patvirtinto Lietuvos Respublikos ūkio ministro 2014 m. lapkričio 26 d. įsakymu Nr. 4-850 „Dėl Lietuvos verslumo veiksmų 2014–2020 metų plano patvirtinimo“ įgyvendinimo;

14.2. pareiškėjas turi patirties teikiant aukštos kokybės konsultacijas verslumo klausimais galutiniam naudos gavėjui – ne ilgiau kaip penkerius metus iki paraiškos pateikimo veikiančiam tikslinių grupių (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) smulkiojo ir vidutinio verslo (toliau – SVV) subjektui;

14.3. projekte numatyta, kad galutiniai naudos gavėjai yra ne ilgiau kaip penkerius metus iki paraiškos pateikimo veikiantys SVV subjektai, priklausantys tam tikrai tikslinei grupei (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų);

14.4. projekte numatyta, kad ne mažiau kaip 50 proc. konsultacijų bus suteikta SVV subjektams, vykdantiems ūkinę komercinę veiklą Lietuvos Respublikos teritorijoje, išskyrus Vilniaus, Kauno ir Klaipėdos miestų savivaldybes.

15. Pagal Aprašą nefinansuojami iš Europos Sąjungos struktūrinių fondų lėšų bendrai finansuojami didelės apimties projektai.

16. Teikiamų pagal Aprašą projektų įgyvendinimo trukmė turi būti ne trumpesnė kaip 12 mėnesių ir ne ilgesnė kaip 24 mėnesiai nuo iš Europos Sąjungos struktūrinių fondų lėšų bendrai finansuojamo projekto sutarties (toliau – projekto sutartis) pasirašymo dienos.

17. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto vykdymo laikotarpis, nurodytas Aprašo 16 punkte, gali būti pratęstas Projektų taisyklių nustatyta tvarka ne ilgiau nei 12 mėnesių.

18*.* Projekto veiklos turi būti vykdomos Lietuvos Respublikoje.

19. Projektu turi būti siekiama išvardytų stebėsenos rodiklių, iš kurių trys, nurodyti Aprašo 19.1, 19.2 ir 19.3 papunkčiuose, yra privalomi, ir kurių skaičiavimo aprašai patvirtinti Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ ir Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“ ir paskelbti internetosvetainėje http://www.esinvesticijos.lt/lt/dokumentai/stebesenos-rodikliu-skaiciavimo-aprasai:

19.1. rezultato stebėsenos rodiklio „Verslumo lygis: įmonių ir fizinių asmenų, tenkančių 1000 gyventojų, skaičius“, kodas R.S.311;

19.2. rezultato stebėsenos rodiklio „Rinkoje veikiantys konsultuoti SVV subjektai“, kodas R.N.815;

19.3. produkto stebėsenos rodiklio „Nefinansinę paramą gaunančių įmonių skaičius“, kodas P.B.204;

19.4. produkto stebėsenos rodiklio „Naujų įmonių, gavusių investicijas, skaičius“, kodas P.B.205;

19.5. produkto stebėsenos rodiklio „Suteiktos konsultacijos“, kodas P.N.812.

20. Neturi būti numatyta projekto apribojimų, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

21. Neturi būti numatyta projekto veiksmų, kurie turėtų neigiamą poveikį darnaus vystymosi principo įgyvendinimui.

22. Projekto veikla turi būti pradėta įgyvendinti ne vėliau kaip per 6 mėnesius nuo projekto sutarties pasirašymo dienos.

23. Pagal šį Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir *de minimis* pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) nuostatas, neteikiama.

24. Projektas ir projekto veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus ES struktūrinių fondų lėšų jos būtų pripažintos iš ES struktūrinių fondų lėšų bendrai finansuojamo projekto tinkamomis finansuoti (toliau – tinkamos finansuoti išlaidos) ir (arba) apmokėtos daugiau nei vieną kartą.

**IV SKYRIUS**

 **TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI**

25. Projekto išlaidos turi atitikti Projektų taisyklių VI skyriuje išdėstytus projekto išlaidoms taikomus reikalavimus.

26. Didžiausia projektui galima skirti finansavimo lėšų suma yra 900 000 Eur (devyni šimtai tūkstančių eurų). Mažiausia projektui galima skirti finansavimo lėšų suma yra 400 000 Eur (keturi šimtai tūkstančių eurų).

27. Didžiausia galima projekto finansuojamoji dalis sudaro 100 proc. visų tinkamų finansuoti projekto išlaidų.

28. Pagal Aprašą tinkamos finansuoti išlaidų kategorijos yra šios:

|  |  |  |
| --- | --- | --- |
| **Išlaidų kategorijos Nr.** | **Išlaidų kategorijos pavadinimas** | **Reikalavimai ir paaiškinimai** |
| **1.** | **Žemė** | Netinkamos finansuoti išlaidos. |
| **2.** | **Nekilnojamasis turtas** | Netinkamos finansuoti išlaidos. |
| **3.** | **Statyba, rekonstravimas, remontas ir kiti darbai** | Netinkamos finansuoti išlaidos. |
| **4.** | **Įranga, įrenginiai ir kitas turtas** | 1) Kompiuterinės įrangos įsigijimo išlaidos. Kompiuterinė įranga gali būti įsigyjama finansinės išperkamosios nuomos (lizingo) būdu, tačiau finansinės išperkamosios nuomos (lizingo) laikotarpis negali būti ilgesnis už projekto įgyvendinimo trukmę, tai yra finansinės išperkamosios nuomos (lizingo) būdu įsigyta kompiuterinė įranga iki projekto įgyvendinimo pabaigos turi tapti projekto vykdytojo nuosavybe.2) Programinės įrangos įsigijimo išlaidos.3) Kitos įrangos ir įrenginių, kurie tiesiogiai susiję su projekto veiklomis ir būtini sėkmingam projekto įgyvendinimui, įsigijimo išlaidos. Kita įranga ir įrenginiai gali būti įsigyjami finansinės išperkamosios nuomos (lizingo) būdu, tačiau finansinės išperkamosios nuomos (lizingo) laikotarpis negali būti ilgesnis už projekto įgyvendinimo trukmę, tai yra finansinės išperkamosios nuomos (lizingo) būdu įsigyta kita įranga ir įrenginiai iki projekto įgyvendinimo pabaigos turi tapti projekto vykdytojo nuosavybe.Šios kategorijos išlaidos gali sudaryti ne daugiau nei 20 proc. tinkamų finansuoti išlaidų sumos. |
| **5.** | **Projekto vykdymas** | 1) Projektą vykdančio personalo darbo užmokestis ir išlaidos su darbo santykiais susijusiems darbdavio įsipareigojimams, apskaičiuotiems teisės aktų nustatyta tvarka. 2) Projektą vykdančio personalo komandiruočių išlaidos, apskaičiuotos teisės aktų nustatyta tvarka.3) Išlaidos tyrimams, studijoms, apžvalgoms ir panašioms paslaugoms įsigyti. Šios išlaidos gali sudaryti ne daugiau nei 15 proc. tinkamų finansuoti išlaidų sumos.4) Su renginių suorganizavimu susijusios išlaidos (pvz., renginiams reikalingų patalpų nuomos, renginiui reikalingos įrangos nuomos ir pan.) išlaidos, kai renginį organizuoja projekto vykdytojas, o ne perkama tokia paslauga;5) Išlaidos kitoms su projekto veiklomis susijusioms paslaugoms (leidybos, vertimo, narystės organizacijose ir iniciatyvose mokestis, renginių dalyvio mokestis, rinkodaros, reklamos ir viešųjų ryšių, e-rinkodaros) įsigyti. Išlaidos rinkodaros, reklamos ir viešųjų ryšių, e-rinkodaros paslaugoms įsigyti gali sudaryti ne daugiau nei 10 proc. tinkamų finansuoti išlaidų sumos įsigyti. |
| **6.** | **Informavimas apie projektą**  | Tinkamos finansuoti išlaidos |
| **7.** | **Netiesioginės išlaidos ir kitos išlaidos pagal fiksuotąją projekto išlaidų normą** | 1) Projektą administruojančių asmenų darbo užmokestis ir išlaidos su darbo santykiais susijusiems darbdavio įsipareigojimams, apskaičiuotiems teisės aktų nustatyta tvarka.2) Su projekto administravimo reikmėmis susijusių prekių įsigijimo išlaidos. Netiesioginių projekto išlaidų suma pagal fiksuotąją normą apskaičiuojama didžiausią galimą projekto tinkamų finansuoti tiesioginių išlaidų sumą padauginus iš projektui galimos taikyti fiksuotosios normos, vadovaujantis Fiksuotosios normos taikymo netiesioginėms projekto išlaidoms apmokėti tvarkos aprašo (Projekto taisyklių 10 priedas) nuostatomis. |

29. Visas projekte įsigyjamas materialusis turtas iki jo įsigijimo turi būti naujas (nenaudotas).

30. Projekto biudžetas sudaromas vadovaujantis Lietuvos Respublikos finansų ministerijos parengtomis Rekomendacijomis dėl projektų išlaidų atitikties Europos Sąjungos struktūrinių fondų reikalavimams, kurios paskelbtos interneto svetainėje adresu <http://www.esinvesticijos.lt/lt/>dokumentai/2014-2020-m-rekomendacijos-del-projektu-islaidu-atitikties-europos-sajungos-strukturiniu-fondu-reikalavimams.

31. Pagal Aprašą netinkamomis finansuoti išlaidomis laikomos išlaidos:

31.1. nustatytos Projektų taisyklių VI skyriaus trisdešimt ketvirtajame skirsnyje;

31.2. neišvardytos Aprašo 28 punkte.

32. Pajamoms iš projekto veiklų, gautoms projekto įgyvendinimo metu ir projekto tęstinumo laikotarpiu, taikomi reikalavimai nustatyti Projektų taisyklių 36 skirsnyje.

33. Projekto vykdytojui nepasiekus įsipareigotų pasiekti stebėsenos ir fizinių veiklos įgyvendinimo rodiklių reikšmių, taikomos Projektų taisyklių IV skyriaus dvidešimt antrojo skirsnio nuostatos.

**V SKYRIUS**

 **PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

34. Galimi pareiškėjai iki kvietime teikti projektinį pasiūlymą dėl valstybės projekto įgyvendinimo (toliau – projektinis pasiūlymas) nurodyto terminoturi Ministerijai pateikti projektinį pasiūlymą pagal Valstybės projektų atrankos tvarkos apraše patvirtintą formą Valstybės projektų atrankos tvarkos apraše ir kvietime teikti projektinį pasiūlymą nustatyta tvarka.

35.Ministerija, įvertinusi projektinius pasiūlymus, priims sprendimą dėl valstybės projektų sąrašo (-ų) sudarymo. Į valstybės projektų sąrašą gali būti įtraukti tik Projektų taisyklių 37 punkte nustatytus reikalavimus atitinkantys projektai. Pareiškėjai, kurių projektai įtraukti į valstybės projektų sąrašą, įgis teisę teikti paraišką finansuoti projektą.

36. Siekdamas gauti finansavimą pareiškėjas turi užpildyti paraišką, kurios forma nustatyta Projektų taisyklių 3 priede ir skelbiama interneto svetainėje www.esinvesticijos.lt.

37. Pareiškėjas pildo paraiškos formą ir Projektų taisyklių 12 skirsnyje nustatyta tvarka teikia ją įgyvendinančiajai institucijai raštu, kartu pateikdamas ir elektroninę laikmeną.

38. Kartu su paraiška pareiškėjas turi pateikti šiuos priedus:

38.1. užpildytą pirkimo ir (arba) importo pridėtinės vertės mokesčio tinkamumo finansuoti ES fondų ir (arba) Lietuvos Respublikos biudžeto lėšomis klausimyną, skelbiamą interneto svetainėje [www.esinvesticijos.lt](http://www.esinvesticijos.lt);

38.2. finansavimo šaltinius netinkamoms finansuoti išlaidoms padengti pagrindžiančius dokumentus;

38.4. informaciją, reikalingą projekto atitikčiai projektų atrankos kriterijams įvertinti (Aprašo 3 ir 4 priedai);

38.5. dokumentus, pagrindžiančius projekto biudžeto pagrįstumą (komerciniai pasiūlymai, nuorodos į rinkoje esančias kainas ir kt.).

39. Paraiškų pateikimo paskutinė diena nustatoma valstybės projektų sąraše.

40. Pareiškėjai informuojami ir konsultuojami Projektų taisyklių II skyriaus penktajame skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta įgyvendinančiosios institucijos siunčiamame pasiūlyme teikti paraiškas pagal valstybės projektų sąrašą*.*

41. Įgyvendinančioji institucija atlieka projekto tinkamumo finansuoti vertinimą Projektų taisyklių III skyriaus keturioliktajame ir penkioliktajame skirsniuose nustatyta tvarka pagal Aprašo 1 priede „Projekto tinkamumo finansuoti vertinimo lentelė“ nustatytus reikalavimus.

42. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus Projektų taisyklių 118 punkte nustatyta tvarka. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

43. Paraiškos vertinamos ne ilgiau kaip 60 dienų nuo valstybės projekto paraiškos gavimo dienos.

44. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Projektų taisyklių 127 punkte nustatyta tvarka įgyvendinančioji institucija informuoja pareiškėjus raštu, vadovaudamasi Projektų taisyklių 13 punktu (jeigu įdiegtos funkcinės galimybės, informuoja per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), taip pat Ministeriją ir vadovaujančiąją instituciją raštu, vadovaudamasi Projektų taisyklių 9 punktu (jeigu įdiegtos funkcinės galimybės, – per 2014–2020 metų Europos Sąjungos struktūrinių fondų posistemį SFMIS2014), nurodydama termino pratęsimo priežastis*.*

45. Paraiška atmetama dėl priežasčių, nustatytų Apraše ir Projektų taisyklių III skyriaus keturioliktajame ir penkioliktajame skirsniuose, juose nustatyta tvarka. Apie paraiškos atmetimą pareiškėjas informuojamas raštu (jeigu įdiegtos funkcinės galimybės – informuojamas per DMS) per 3 darbo dienas nuo sprendimo dėl paraiškos atmetimo priėmimo dienos.

46. Pareiškėjas sprendimą dėl paraiškos atmetimo gali apskųsti Projektų taisyklių VII skyriaus keturiasdešimt trečiajame skirsnyje nustatyta tvarka.

47. Sprendimą dėl projekto finansavimo arba nefinansavimo priima Ministerija Projektų taisyklių III skyriaus septynioliktajame skirsnyje nustatyta tvarka.

48. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos elektroniniu paštu (jeigu įdiegtos funkcinės galimybės – per DMS) pateikia šį sprendimą pareiškėjams.

49. Pagal Aprašą finansuojamiems projektams įgyvendinti bus sudaromos dvišales projektų sutartys. Projektų sutartys yra keičiamos ar nutraukiamos Projektų taisyklių IV skyriaus devynioliktajame skirsnyje nustatyta tvarka.

50. Įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka pagal Projektų taisyklių 4 priede nustatytą formą, pritaikytą šiam Aprašui ir suderintą su Ministerija, parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą Projektų taisyklių 166 punkte nustatyta tvarka. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą. Jeigu pareiškėjas atsisako pasirašyti projekto sutartį ar per nustatytą terminą jos nepasirašo, įgyvendinančioji institucija informuoja Ministeriją ir pareiškėją Projektų taisyklių 168 punkte nustatyta tvarka.

51. Projekto sutarties originalas gali būti rengiamas ir teikiamas:

51.1. kaip pasirašytas popierinis dokumentas arba

51.2. kaip elektroninis dokumentas, pasirašytas elektroninio pasirašymo priemonėmis su kvalifikuoto elektroninio parašo sertifikatais, atsižvelgiant į tai, kokią šių dokumentų formą pasirenka projekto vykdytojas.

**VI SKYRIUS**

 **PROJEKTŲ ĮGYVENDINIMO REIKALAVIMAI**

52. Projektas įgyvendinamas pagal projekto sutartyje ir Projektų taisyklėse nustatytus reikalavimus. Projektui taip pat taikomi reikalavimai, nustatyti Apraše.

53. Projektui (-ams) gali būti skiriamas papildomas finansavimas Projektų taisyklių dvidešimtajame skirsnyje nustatyta tvarka, jei projektas atitinka šiuos papildomus reikalavimus*:*

53.1. Prašymo skirti papildomą finansavimą pateikimo dieną projekto vykdytojas yra įsisavinęs daugiau nei 70 proc. projektui skirto finansavimo;

53.2. nebuvo nustatyta projekto sutarties pažeidimų

53.2. yra pasiektos minimalios projekto sutartyje nustatytos siektinos rodiklių reikšmės;

54. Projektų įgyvendinimo stebėsenai vykdyti sudaromas Priemonės projektų priežiūros komitetas, kurio sudarymo ir veiklos principai nustatomi šio komiteto reglamente.

55.Penkerius metus po projekto finansavimo pabaigos turi būti užtikrintas investicijų tęstinumas Projektų taisyklių IV skyriaus dvidešimt septintajame skirsnyje nustatyta tvarka. Projekto vykdytojas projekto įgyvendinimo metu ir 5 metus po projekto pabaigos ekonominei veiklai vykdyti negali naudoti projekto įgyvendinimo metu sukurtų rezultatų.

56. Projekto vykdytojas turi apdrausti ilgalaikį materialųjį turtą, kuriam įsigyti ar sukurti vykdant projektą naudotas finansavimas, maksimaliu turto atkuriamosios vertės draudimu nuo visų galimų rizikos atvejų projekto įgyvendinimo laikotarpiu (nuo to momento, kai atsiranda draustinas turtas) ir ne mažiau kaip trejus metus nuo projekto finansavimo pabaigos teisės aktų nustatyta tvarka.

57. Jei projekto veikla nepradėta įgyvendinti per 6 mėnesius nuo projekto sutarties pasirašymo dienos, įgyvendinančioji institucija turi teisę vienašališkai nutraukti projekto sutartį.

58. Projekto vykdytojas projekto įgyvendinimo metu ir 5 metus po projekto pabaigos ekonominei veiklai vykdyti negali naudoti projekto įgyvendinimo metu sukurtų rezultatų.

59. Projekto vykdytojas privalo informuoti apie įgyvendinamą ar įgyvendintą projektą Projektų taisyklių VII skyriaus trisdešimt septintajame skirsnyje nustatyta tvarka.

60. Projekto užbaigimo reikalavimai nustatyti Projektų taisyklių IV skyriaus dvidešimt septintajame skirsnyje.

61. Visi su projekto įgyvendinimu susiję dokumentai turi būti saugomi Projektų taisyklių VII skyriaus keturiasdešimt antrajame skirsnyje nustatyta tvarka.

**VII SKYRIUS**

 **APRAŠO KEITIMO TVARKA**

62. Aprašo keitimo tvarka nustatyta Projektų taisyklių III skyriaus vienuoliktajame skirsnyje.

63. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos

1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-817 „SmartInvest LT“

projektų finansavimo sąlygų aprašo Nr. 1

1 priedas

**PROJEKTO TINKAMUMO FINANSUOTI VERTINIMO LENTELĖ**

|  |  |
| --- | --- |
| **Paraiškos kodas** |  |
| **Pareiškėjo pavadinimas** |  |
| **Projekto pavadinimas** |  |
| **Projektą planuojama įgyvendinti:  su partneriu (-iais)  be partnerio (-ių)** |
| ** PIRMINĖ PATIKSLINTA***(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui.)* |

|  |  |  |
| --- | --- | --- |
| **Bendrasis reikalavimas/****specialusis projektų atrankos kriterijus (toliau – specialusis kriterijus), jo vertinimo aspektai ir paaiškinimai** | **Bendrojo reikalavimo/ specialiojo kriterijaus detalizavimas** | **Bendrojo reikalavimo/ specialiojo kriterijaus vertinimas** |
| **Taip / Ne/ Netaikoma/ Taip su išlyga** | **Komentarai** |
|  |  |  |  |
| **1. Planuojamu finansuoti projektu prisidedama prie bent vieno 2014–2020 m. Europos Sąjungos (toliau – ES) fondų investicijų veiksmų programos (toliau – veiksmų programa) prioriteto konkretaus uždavinio įgyvendinimo, rezultato pasiekimo ir įgyvendinama bent viena pagal 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.1.1-LVPA-V-815 „Verslumas LT“** **projektų finansavimo sąlygų aprašą Nr. 1 (toliau – Aprašas) numatoma finansuoti veikla.** |
| 1.1. Projekto tikslai ir uždaviniai atitinka bent vieną veiksmų programa prioriteto konkretų uždavinį ir siekiamą rezultatą.Vertinant būtina įsitikinti, kad projekto tikslai ir uždaviniai atitinka veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.2.1. konkretų uždavinį „Padidinti verslumo lygį“ ir siekiamą rezultatą.Informacijos šaltinis – paraiška finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška). | Projekto tikslai ir uždaviniai turi atitikti veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.2.1. konkretų uždavinį „Padidinti verslumo lygį“ ir siekiamą rezultatą. |  |  |
| 1.2. Projekto tikslai, uždaviniai ir veiklos atitinka bent vieną iš nurodytų veiklų.Vertinant būtina įsitikinti, ar projekte numatyti tikslai, uždaviniai ir planuojamos vykdyti veiklos atitinka veiklą, nurodytą Aprašo 10 punkte.Informacijos šaltinis – paraiška. | Projekto tikslai, uždaviniai ir veiklos turi atitikti Aprašo 10 punkte nurodytą veiklą.  |  |  |
| 1.3. Projektas atitinka kitus su projekto veiklomis susijusius Apraše nustatytus reikalavimus: |  |  |  |
| 1.3.1. galutiniai naudos gavėjai yra ne ilgiau kaip penkerius metus iki paraiškos pateikimo veikiantys SVV subjektai, priklausantys tam tikrai tikslinei grupei (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų (specialusis projektų atrankos kriterijus patvirtintas 2014–2020 metų Europos Sąjungos fondų investicijų veiksmų programos Stebėsenos komiteto 2015 m. liepos 9 d. posėdžio nutarimu Nr. 44P-6(8).;Pagal paraiškoje pateiktą informaciją vertinama, ar galutiniai naudos gavėjai – SVV subjektai – priklausys tam tikrai tikslinei grupei (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) ir bus veikiantys ne ilgiau kaip penkerius metus iki paraiškos pateikimo.Taip pat vertinama, ar SVV subjektas yra veikiantis:1. yra įregistruotas Juridinių asmenų registre arba Valstybinėje mokesčių inspekcijoje;
2. vykdo nuolatinę ūkinę komercinę veiklą (netaikomas iki vienerių metų veikiantiems SVV subjektams).

Tikrinama pagal SVV subjekto statuso deklaracijos duomenis, Juridinių asmenų registro, Valstybinės mokesčių inspekcijos duomenų bazės, Valstybinio socialinio draudimo fondo duomenų bazės informaciją.Informacijos šaltiniai: paraiška, Aprašo 4 priedas. | Projektas turi atitikti Aprašo 14.3 papunktyje nustatytus reikalavimus |  |  |
| 1.3.3. ne mažiau kaip 50 proc. konsultacijų bus suteikta SVV subjektams, vykdantiems ūkinę komercinę veiklą Lietuvos Respublikos teritorijoje, išskyrus Vilniaus, Kauno ir Klaipėdos miestų savivaldybes (specialusis projektų atrankos kriterijus patvirtintas 2014–2020 metų Europos Sąjungos fondų investicijų veiksmų programos Stebėsenos komiteto 2015 m. liepos 9 d. posėdžio nutarimu Nr. 44P-6(8)).Pagal paraiškoje pateiktą informaciją vertinama, ar projektas prisidės prie socialinių ir ekonominių skirtumų tarp skirtingų šalies regionų mažėjimo, sudarys sąlygas spartesniam regionų vystymuisi ir jų ekonominiam augimui. Todėl ne mažiau kaip 50 procentų galutinių naudos gavėjų – konsultuojamųjų SVV subjektų – ūkinės komercinės veiklos turi būti vykdomos visoje Lietuvos Respublikos teritorijoje, išskyrus Vilniaus, Kauno ir Klaipėdos miestų savivaldybių teritorijasInformacijos šaltiniai: paraiška, Aprašo 4 priedas. | Projektas turi atitikti Aprašo 14.4 papunktyje nustatytus reikalavimus |  |  |
| **2. Projektas atitinka strateginio planavimo dokumentų nuostatas.** |
| 2.1. Projektas atitinka strateginio planavimo dokumentų nuostatas. Projektas ir projekto vykdytojas atitinka Lietuvos verslumo veiksmų 2014–2020 metų plano, patvirtinto Lietuvos Respublikos ūkio ministro 2014 m. lapkričio 26 d. įsakymu Nr. 4-850 „Dėl Lietuvos verslumo veiksmų 2014–2020 metų plano patvirtinimo“ (toliau – Verslumo veiksmų planas), nuostatas. (specialusis projektų atrankos kriterijus patvirtintas 2014–2020 metų Europos Sąjungos fondų investicijų veiksmų programos Stebėsenos komiteto 2015 m. liepos 9 d. posėdžio nutarimu Nr. 44P-6(8).Vertinama, ar projektas ir projekto vykdytojas prisideda prie Verslumo veiksmų plano tikslo „Padidinti verslumo lygį“ 3 uždavinio „Skatinti verslumą užtikrinant viešųjų paslaugų verslui prieinamumą, išskiriant tikslinių grupių (jaunimo, moterų), pradedančiųjų įmonių ir socialinį verslumą, verslumą regionuose ir formuojant teigiamą verslininko įvaizdį visuomenėje“ 3.3. priemonės „Teikti aukštos kokybės konsultacines paslaugas tikslinių grupių (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) SVV subjektams, vykdantiems veiklą ne ilgiau kaip 5 metus, skatinant verslumą regionuose (MVĮ bendradarbiavimo (tinklaveikos) skatinimas; bendradarbystės centrų veiklos skatinimas; kūrybinių ir kultūrinių industrijų verslo skatinimas); verslo plėtrą (konsultacijos socialinio verslo, antrosios galimybės, verslo perdavimo temomis*)* ir skaitmeninį verslą (pradedančiųjų inovatyvių įmonių skatinimas)“ nuostatų įgyvendinimo ir atitinka 2 priede „Lietuvos verslumo veiksmų 2014–2020 m. plano tikslo ir uždavinių įgyvendinimo veiksmai“ 3.3 papunktyje nurodytą projekto vykdytoją.Informacijos šaltinis – paraiška. | Projektas turi atitikti nacionalinį strateginio planavimo dokumentą, nurodytą Aprašo 14.1 papunktyje.  |  |  |
| 2.2. Projektu prisidedama prie bent vieno Europos Sąjungos Baltijos jūros regiono strategijos (toliau – ES BJRS) tikslo įgyvendinimo pagal bent vieną ES BJRS veiksmų plane numatytą prioritetinę sritį ar horizontalųjį veiksmą arba bus įgyvendinama dalis ES BJRS veiksmų plane numatytų prioritetinių projektų. Netaikoma. |  |  |  |
| **3. Projektu siekiama aiškių ir realių kiekybinių uždavinių.** |
| 3.1. Projektu prisidedama prie bent vieno Apraše nustatyto veiksmų programos ir (arba) ministerijos priemonių įgyvendinimo plane nurodyto nacionalinio produkto ir (arba) rezultato rodiklio pasiekimo.Vertinant būtina įsitikinti, kad projektu siekiama Aprašo 19 punkte išvardytų stebėsenos rodiklių (Aprašo 19.1, 19.2 ir 19.3 papunkčiuose nurodyti stebėsenos rodikliai – privalomi).Informacijos šaltinis – paraiška. | Projektas turi siekti stebėsenos rodiklių, nurodytų Aprašo 19punkte. |  |  |
| 3.2. Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto uždavinius, o pastarieji – pasiekti nustatytą projekto tikslą.Vertinant atitiktį šiam vertinimo aspektui, būtina įsitikinti, kad išlaikyta nuosekli vidinė projekto logika, tai yra projekto rezultatai turi būti projekto veiklų padarinys, projekto veiklos – sudaryti prielaidas pasiekti projekto uždavinius, o šie – įgyvendinti nustatytus tikslus.Informacijos šaltinis – paraiška. |  |  |  |
| 3.3. Projekto uždaviniai yra specifiniai (parodo projekto esmę ir charakteristikas), išmatuojami (kiekybiškai išreikšti ir matuojami) ir įvykdomi, aiški veiklų pradžios ir pabaigos data.Vertinant atitiktį šiam vertinimo aspektui, būtina įsitikinti, kad projekto uždaviniai atitinka šiuos kokybinius reikalavimus:– yra specifiniai – parodo projekto esmę ir charakteristikas;– išmatuojami – kiekybiškai išreikšti ir matuojami;– pasiekiami – realūs;– susieti – tapatūs vykdomoms projekto veikloms;– iškelti laiku – aiški pradžios ir pabaigos data.Informacijos šaltinis – paraiška. |  |  |  |
| **4. Projektas atitinka horizontaliuosius (darnaus vystymosi bei moterų ir vyrų lygybės ir nediskriminavimo) principus, projekto įgyvendinimas yra suderinamas su ES konkurencijos politikos nuostatomis.** |
| 4.1. Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui: |  |  |  |
| 4.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.). Netaikoma, nes pagal Aprašą finansuojama veikla nėra įrašyta į Planuojamos ūkinės veiklos, kurios poveikis aplinkai privalo būti vertinamas, rūšių sąrašą, patvirtintą Lietuvos Respublikos planuojamos ūkinės veiklos poveikio aplinkai vertinimo įstatymu. |  |  |  |
| 4.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas).Vertinant būtina įsitikinti, ar projekto įgyvendinimas neturės neigiamos įtakos socialinėje srityje.Informacijos šaltinis – paraiška. |  |  |  |
| 4.1.3. ekonomikos srityje (darnus pagrindinių ūkio šakų ir regionų vystymas).Vertinant atitiktį šiam vertinimo aspektui, būtina įsitikinti, kad pagrįstas projekto poreikis ir tęstinumas, rezultatai pateisina investicijas. Informacijos šaltinis – paraiška. |  |  |  |
| 4.1.4. teritorijų vystymo srityje (aplinkosauginių, socialinių ir ekonominių skirtumų mažinimas). Vertinant atitiktį šiam vertinimo aspektui, būtina įsitikinti, ar projekto įgyvendinimas neturi neigiamos įtakos regionų vystymo srityje.Informacijos šaltinis – paraiška. |  |  |  |
| 4.1.5. informacinės ir žinių visuomenės srityje. Netaikoma. |  |  |  |
| 4.2. Pasiūlyti konkretūs veiksmai (pademonstruotas proaktyvus požiūris), kurie rodo, kad projektas skatina darnaus vystymosi principo įgyvendinimą. Netaikoma. |  |  |  |
| 4.3. Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.Vertinama, ar projekto įgyvendinimas neturi neigiamos įtakos lyčių lygybės ir nediskriminavimo principų įgyvendinimui:– sudarytos vienodos dalyvavimo projekte ir naudojimosi projekto rezultatais galimybės vyrams ir moterims;– sudarytos vienodos dalyvavimo projekte ir naudojimosi projekto rezultatais galimybės bet kokios rasės ar etninės priklausomybės, tautybės, kalbos, kilmės, socialinės padėties, religijos, tikėjimo, įsitikinimų ar pažiūrų, amžiaus, negalios, lytinės orientacijos atstovams.Informacijos šaltinis – paraiška. |  |  |  |
| 4.4. Pasiūlyti konkretūs veiksmai, kurie rodo, kad projektu prisidedama prie moterų ir vyrų lygybės principo įgyvendinimo ir (arba) skatinamas nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimas. Netaikoma. |  |  |  |
| 4.5. Projektas suderinamas su ES konkurencijos politikos nuostatomis: |  |  |  |
| 4.5.1. teikiamas finansavimas neviršija nustatytų *de minimis* pagalbos ribų ir atitinka reikalavimus, taikomus *de minimis* pagalbai.Netaikoma. |  |  |  |
| 4.5.2. projektas finansuojamas pagal suderintą valstybės pagalbos schemą ar Europos Komisijos sprendimą arba pagal bendrąjį bendrosios išimties reglamentą, laikantis ten nustatytų reikalavimų.Netaikoma. |  |  |  |
| 4.5.3. projekto finansavimas nereiškia neteisėtos valstybės pagalbos ar *de minimis* pagalbos suteikimo.Vertinant atitiktį šiam vertinimo aspektui, pildomas Aprašo 2 priedas. Informacijos šaltinis – paraiška. | Projekto finansavimas turi nereikšti neteisėtos valstybės pagalbos ar *de minimis* pagalbos suteikimo, kadangi Aprašo 23 punkte yra nustatyta, kad pagal Aprašą valstybės pagalba ir (ar) *de minimis* pagalba nėra teikiama.  |  |  |
| **5. Pareiškėjas organizaciniu požiūriu yra pajėgus tinkamai ir laiku įgyvendinti teikiamą projektą ir atitinka jam keliamus reikalavimus.** |
| 5.1. Pareiškėjas yra juridinis asmuo. |  |  |  |
| 5.2. Pareiškėjas atitinka tinkamų pareiškėjų sąrašą, nustatytą Apraše.Vertinant atitiktį šiam vertinimo aspektui, būtina įsitikinti, kad pareiškėjas atitinka Apraše nustatytus reikalavimus. | Tinkamų pareiškėjų sąrašas yra nurodytas Aprašo 12 punkte. |  |  |
| 5.2.1. Pareiškėjas turi patirties teikiant aukštos kokybės konsultacijas verslumo klausimais galutiniam naudos gavėjui – ne ilgiau kaip penkerius metus iki paraiškos pateikimo veikiančiam tikslinių grupių (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) smulkiojo ir vidutinio verslo (toliau – SVV) subjektui (specialusis projektų atrankos kriterijus patvirtintas 2014–2020 metų Europos Sąjungos fondų investicijų veiksmų programos Stebėsenos komiteto 2015 m. liepos 9 d. posėdžio nutarimu Nr. 44P-6(8));Vertinant būtina įsitikinti, kad pareiškėjas turi pakankamai patirties teikti aukštos kokybės konsultacijas verslumo klausimais galutiniam naudos gavėjui – ne ilgiau kaip penkerius metus iki paraiškos pateikimo veikiančiam tikslinių grupių (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) SVV subjektui.Aukštos kokybės konsultacija yra tokia konsultacija, kurią teikiaatitinkamos kompetencijos pareiškėjo darbuotojas, t. y. darbo santykiais arba jų esmę atitinkančiais santykiais, arba kitokiais pavaldumo (subordinacijos) santykiais su pareiškėju susijęs asmuo (pvz., ekspertas).Konsultacijas verslumo klausimais teikiančio asmens kompetencija turi tenkinti šiuos reikalavimus: * Asmuo turi turėti aukštąjį universitetinį arba jam prilygintą išsilavinimą;
* Asmuo per paskutinius trejus metus turi būti konsultavęs daugiau kaip 20 veikiančių tikslinių grupių (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) įsteigtų SVV subjektų, ir turi būti teikęs ne mažiau kaip 600 valandų konsultacijų verslumo klausimais.
* Asmuo turi būti įgijęs arba kėlęs kvalifikaciją šiomis temomis: verslumo skatinimo (labai mažų, mažų ir vidutinių įmonių bendradarbiavimo (tinklaveikos); bendradarbystės centrų veiklų; kūrybinių ir kultūrinių industrijų verslo skatinimas); verslo plėtros (konsultacijos socialinio verslo, antrosios galimybės, verslo perdavimo temomis) ir skaitmeninio verslo (pradedančiųjų inovatyvių įmonių skatinimas) klausimais (šis reikalavimas gali būti netaikomas, jei asmens įgytas aukštasis universitetinis arba jam prilygintas išsilavinimas yra tiesiogiai susijęs su įvardytomis temomis).
* Asmuo turėti ne mažiau kaip dešimties SVV subjektų, konsultuotų verslumo klausimais, teigiamus atsiliepimus (vertinimus).

Šie reikalavimai yra taikomi visai pareiškėjo suformuotai projektą vykdančių asmenų komandai.Informacijos šaltiniai: paraiška, Aprašo 3 priedas. |  Projektas turi atitikti Aprašo 14.2 papunktyje nustatytus reikalavimus. |  |  |
| 5.3. Pareiškėjas turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas.Netaikoma. |  |  |  |
| 5.4. Pareiškėjui nėra apribojimų gauti finansavimą:5.4.1. pareiškėjui nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka;5.4.2. paraiškos vertinimo metu pareiškėjas yra įvykdęs su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus arba pagal kitos valstybės teisės aktus, jei pareiškėjas yra užsienyje registruotas juridinis asmuo (asmenys) (*ši nuostata netaikoma juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*;5.4.3. paraiškos vertinimo metu pareiškėjo vadovas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo per paskutinius 5 metus nebuvo priimtas ir įsiteisėjęs apkaltinamasis teismo nuosprendis pagal veikas, nustatytas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 ,,Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 3 priedo 2 punkte *(jei pareiškėjo veikla yra finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, ši nuostata nėra taikoma)*; 5.4.4. paraiškos vertinimo metu pareiškėjui, jei jis yra įmonė, perkėlusi gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra *(ši nuostata nėra taikoma viešiesiems juridiniams asmenims)*;5.4.5. paraiškos vertinimo metu pareiškėjui nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo *(ši nuostata nėra taikoma viešiesiems juridiniams asmenims)*;5.4.6. paraiškos vertinimo metu pareiškėjui nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų)*;5.4.7. paraiškos vertinimo metu pareiškėjas Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui).*Informacijos šaltiniai: paraiška, Juridinių asmenų registro duomenys.  |  |  |  |
| 5.5. Pareiškėjas turi (gali užtikrinti) pakankamus administravimo gebėjimus vykdyti projektą.Vertinant atitiktį šiam vertinimo aspektui, būtina įsitikinti, ar pareiškėjas užtikrina būtinus gebėjimus administruoti projektą – suformuoja komandą, užtikrina reikiamos kompetencijos darbuotojų įtraukimą, numato paslaugų įsigijimą ir panašiai.Informacijos šaltinis – paraiška. |  |  |  |
| 5.6. Projekto parengtumas atitinka Apraše nustatytus reikalavimus. Netaikoma. |  |  |  |
| 5.7. Partnerystė projekte yra pagrįsta ir teikia naudą. Netaikoma. |  |  |  |
| **6. Projektas turi apibrėžtus, aiškius ir užtikrintus projekto išlaidų finansavimo šaltinius.** |
| 6.1. Pareiškėjo įnašas atitinka Apraše nustatytus reikalavimus ir yra užtikrintas įnašo finansavimas. Netaikoma. |  |  |  |
| 6.2. Užtikrintas netinkamų finansuoti su projektu susijusių išlaidų padengimas.Vertinant atitiktį šiam kriterijui, būtina įsitikinti, ar pareiškėjas turi stabilius ir pakankamus finansų išteklius netinkamoms finansuoti su projektu susijusioms išlaidoms padengti. Pareiškėjo įnašas turi būti aiškiai apibrėžtas, patikimas, realus, pakankamas ir tinkamai išdėstytas per projekto įgyvendinimo laikotarpį, t. y. netinkamų išlaidų finansavimas neturės neigiamos įtakos projekto įgyvendinimui.Informacijos šaltiniai: duomenys tikrinami pagal Juridinių asmenų registro duomenis, pareiškėjo kreditorių ir debitorių sąrašą (nurodomi kreditoriniai ir debitoriniai įsiskolinimai ir sąrašas, sudarytas ne vėliau kaip prieš 30 dienų iki paraiškos pateikimo viešajai įstaigai Lietuvos verslo paramos agentūrai (toliau – įgyvendinančioji institucija) dienos), prognozinius pinigų srautus (mėnesiais) projekto įgyvendinimo laikotarpiu, kuriuose pagal projekto tvarkaraštį būtų detalizuoti ir išdėstyti projekto finansavimo šaltiniai, numatomos patirti išlaidos (atsižvelgiant į apmokėjimo sąlygas), įvertintas paramos sumų gavimas ir panašiai ir kurie įrodo, kad pareiškėjui pakaks numatytų finansavimo šaltinių nuosavam indėliui finansuoti ir sklandžiam projekto veiklų finansavimui užtikrinti, pagrindžiančius planuojamų pardavimų dokumentus (turimi kontraktai, užsakomieji komerciniai pasiūlymai, užsakymai ir panašiai), planuojamus finansavimo šaltinius (nuosavos lėšos, bankų ir kitų kredito įstaigų, juridinių asmenų paskolos ir kiti šaltiniai); kitus dokumentus, įrodančius pareiškėjo gebėjimus užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto finansavimo. |  |  |  |
| 6.3. Užtikrintas finansinis projekto (veiklų) rezultatų tęstinumas.Vertinant atitiktį šiam kriterijui, būtina įsitikinti, ar užtikrintas finansinis projekto (veiklų) rezultatų tęstinumas.Informacijos šaltinis – paraiška. |  |  |  |
| **7. Užtikrintas efektyvus projektui įgyvendinti reikalingų lėšų panaudojimas.** |
| 7.1. Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais: Netaikoma. |  |  |  |
| 7.1.1. projekto įgyvendinimo alternatyvoms įvertinti naudojamos pajamų, sąnaudų, finansavimo šaltinių, sukuriamos naudos ir kitos prielaidos yra pagrįstos; |  |  |  |
| 7.1.2. projekto įgyvendinimo alternatyvoms įvertinti naudojamas vienodas pagrįstos trukmės analizės laikotarpis; |  |  |  |
| 7.1.3. projekto įgyvendinimo alternatyvoms įvertinti naudojama vienoda pagrįsto dydžio diskonto norma; |  |  |  |
| 7.1.4. optimali projekto įgyvendinimo alternatyva pasirinkta pagal projekto įgyvendinimo alternatyvų finansinių ir (arba) ekonominių rodiklių (grynosios dabartinės vertės, vidinės grąžos normos, naudos ir sąnaudų santykio) reikšmes; |  |  |  |
| 7.1.5. pasirinktai projekto įgyvendinimo alternatyvai realizuoti nėra žinomų teisinių, techninių ir socialinių apribojimų. |  |  |  |
| 7.2. Projekto įgyvendinimo alternatyvos pasirinkimas pagrįstas sąnaudų efektyvumo rodikliu. Netaikoma. |  |  |  |
| 7.3. Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai.Vertinant atitiktį šiam vertinimo aspektui, būtina įsitikinti, ar įvertintos pagrindinės rizikos ir suplanuotos rizikų valdymo priemonės bei joms įgyvendinti reikalingi ištekliai.Informacijos šaltinis – paraiška. |  |  |  |
| 7.4. Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras. Vertinant pareiškėjo įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai.Vertinant atitiktį šiam vertinimo aspektui, būtina įsitikinti, ar:– numatytos projekto veiklos atitinka tinkamoms finansuoti veikloms ir jų apimtims nustatytus reikalavimus;– išlaidos atitinka nustatytus reikalavimus ir yra būtinos projektams įgyvendinti;– veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras;– vertinant pareiškėjo įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai.Informacijos šaltinis – paraiška. |  |  |  |
| 7.5. Pareiškėjas gali įgyvendinti projekto tikslus, veiklas, uždavinius bei pasiekti rezultatus per projekto įgyvendinimo laikotarpį; projekto įgyvendinimo trukmė, vieta atitinka projektų finansavimo sąlygų apraše nustatytus reikalavimus.Vertinant atitiktį šiam vertinimo aspektui, būtina įsitikinti, ar:– pareiškėjas gali įgyvendinti projekto tikslus, veiklas, uždavinius ir pasiekti rezultatus per projekto įgyvendinimo laikotarpį; – projekto įgyvendinimo trukmė, vieta atitinka Apraše nustatytus reikalavimus.Informacijos šaltinis – paraiška*.* | Projekto įgyvendinimo trukmė/ terminas ir vieta turi atitikti Aprašo 16 ir 18 punktuose nustatytus reikalavimus. |  |  |
| 7.6. Projektas atitinka kryžminio finansavimo reikalavimus.Netaikoma. |  |  |  |
| 7.7. Teisingai pritaikyti fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos ir (ar) apdovanojimai.  | Projektui taikoma fiksuotoji norma turi atitikti reikalavimus, nustatytus šio Aprašo 28.7 punkte |  |  |
| 7.8. Paraiškoje teisingai nurodyta projekto kategorija, iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis, atsižvelgiant į tai, ar įgyvendinant projektą:– negaunama pajamų;– gaunama pajamų ir jos yra įvertintos iš anksto;– gaunama pajamų, bet jų iš anksto neįmanoma apskaičiuoti. Informacijos šaltinis – paraiška*.* |  |  |  |
| **8. Projekto veiklos vykdomos tinkamoje 2014–2020 m. Europos Sąjungos struktūrinių fondų** **veiksmų programos įgyvendinimo teritorijoje.** |
| 8.1. Projekto veiklos vykdomos Lietuvos Respublikoje.Informacijos šaltinis – paraiška. | Projekto veiklų vykdymo teritorija turi atitikti šio Aprašo 18 punkte nustatytus reikalavimus. |  |  |

**GALUTINĖ PROJEKTO ATITIKTIES BENDRIESIEMS REIKALAVIMAMS VERTINIMO IŠVADA:**

1. **Ar paraiška atitinka projektinį pasiūlymą ir valstybės ar regionų projektų sąrašą?**

 Taip Ne Taip su išlyga

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Jei palyginus su projektiniu pasiūlymu paraiškoje yra atlikti esminiai pakeitimai (kaip jie apibrėžti Projektų administravimo ir finansavimo taisyklių, patvirtintų finansų ministro 2014 m. spalio 8 d. įsakymu Nr. 1K-316, 122.2 papunktyje), žymima „Ne“ ir komentaro laukelyje nurodoma, kokie konkrečiai pakeitimai buvo atlikti.*

*Jei palyginus su valstybės projektų sąrašu paraiškoje yra atlikti esminiai pakeitimai, t. y. kai keičiasi pareiškėjas, viršijama projektui numatomas skirti finansavimo lėšų suma, žymima „Ne“ ir komentaro laukelyje nurodoma, kokie konkrečiai pakeitimai buvo atlikti.*

*Jei palyginus su projektiniu pasiūlymu ir (ar) valstybės projektų sąrašu paraiškoje yra atlikti neesminiai pakeitimai, žymima „Taip su išlyga“ ir komentaro laukelyje nurodoma, kokie konkrečiai pakeitimai buvo atlikti.*)

1. **Paraiška įvertinta teigiamai pagal visus bendruosius reikalavimus ir specialiuosius kriterijus:**

 Taip Ne Taip su išlyga

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Pareiškėjas nebandė gauti konfidencialios informacijos arba daryti poveikio vertinimą atliekančiai institucijai dabartinio paraiškų vertinimo arba atrankos proceso metu:**

 Taip, nebandė

 Ne, bandė

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Privaloma pildyti tik atsakius „Ne, bandė“, t. y. nurodomos faktinės aplinkybės.)*

1. **Projekto tinkamumo finansuoti vertinimo metu nustatytos projekto** **tinkamos finansuoti ir tinkamos deklaruoti Europos Komisijos (toliau – EK) išlaidos:**

|  |  |  |  |
| --- | --- | --- | --- |
| **Bendra projekto vertė (apima ir tinkamas, ir netinkamas išlaidas), Eur** |  **Didžiausia galima projekto tinkamų finansuoti išlaidų suma:** | **Pajamos, mažinančios tinkamų deklaruoti EK išlaidų sumą, Eur** | **Tinkamos deklaruoti EK išlaidos** |
| **Iš viso, Eur** | **Iš jų:** | **Didžiausia EK tinkamų deklaruoti išlaidų suma, Eur** | **Dalis nuo tinkamų finansuoti išlaidų, proc** |
| **Prašomos skirti lėšos – iki, Eur** | **Dalis nuo tinkamų finansuoti išlaidų, proc.** | **Pareiškėjo ir partnerio (-ių) nuosavos lėšos, Eur**  | **Dalis nuo tinkamų finansuoti išlaidų, proc.** |
| 1 | 2 | 3 | 4=(3/2)\*100 | 5 | 6=(5/2)\*100 | 7 | 8 | 9=(8/2)\*100 |
|  |  |  |  |  |  |  |  |  |

**Pastabos:**

|  |
| --- |
| *Šiame laukelyje pagal poreikį gali būti įrašomos papildomos sąlygos, kurias įgyvendinančioji institucija, atsižvelgdama į projekto rizikingumą, siūlo įtraukti į projekto sutartį.* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo

asmens pareigų pavadinimas) (data) (vardas ir pavardė, parašas, jei pildoma popierinė versija)

2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-817 „SmartInvest LT“ projektų finansavimo sąlygų aprašo Nr. 1

2 priedas

**PATIKROS LAPAS DĖL VALSTYBĖS PAGALBOS IR *DE MINIMIS* PAGALBOS BUVIMO AR NEBUVIMO**

\_\_\_\_\_\_\_\_\_\_\_\_\_\_\_\_\_\_\_\_

(Data)

|  |  |
| --- | --- |
| **Projekto numeris** |  |
| **Projekto pavadinimas** |  |
| **Pagal projektą numatytos remti veiklos** |  |
| **Projekto vykdytojas/Pareiškėjas** |  |

|  |
| --- |
| 1. **Valstybės pagalbos požymių identifikavimas pagal projektą remtinose veiklose** (vertinant valstybės pagalbos kriterijus vadovaujamasi Europos Komisijos pranešimu dėl valstybės pagalbos sąvokos ir teismų praktika (angl. Commission Notice on the notion of State aid pursuant to Article 107(1) TFEU, jei taikoma).
 |
|  | **Ar finansavimą tiesiogiai ar netiesiogiai numatoma teikti ūkio subjektams (-ui) ūkinei veiklai vykdyti?** | [ ] Taip | [ ] Ne |
| **Ūkio subjektai** – įmonės, jų junginiai (asociacijos, susivienijimai, konsorciumai ir pan.), įstaigos ar organizacijos, ar kiti juridiniai ar fiziniai asmenys, kurie vykdo ar gali vykdyti ūkinę veiklą Lietuvos Respublikoje arba kurių veiksmai daro įtaką ar ketinimai, jeigu būtų įgyvendinti, galėtų daryti įtaką ūkinei veiklai Lietuvos Respublikoje. Lietuvos Respublikoje viešojo administravimo subjektai laikomi ūkio subjektais, jeigu jie vykdo ūkinę veiklą.**Ūkinė veikla** – visokia gamybinė, komercinė, finansinė ar profesinė veikla, susijusi su prekių (paslaugų) pirkimu ar pardavimu, išskyrus, kai fiziniai asmenys prekę (paslaugą) įsigyja asmeniniams ir namų ūkio poreikiams tenkinti.Vertinimui, ar tam tikra veikla laikytina ūkine veikla, nedaro įtakos tai, ar šia veikla yra siekiama pelno. Pelno nesiekiantys subjektai laikomi ūkio subjektais, jei jie prekiauja prekėmis (paslaugomis). Ūkine veikla nėra laikoma, kai valstybė veikia „vykdydama valdžios įgaliojimus“ arba kai valstybės sektoriaus subjektai veikia „kaip valdžios institucijos“. Jeigu valstybės sektoriaus subjektas vykdo ūkinę veiklą, kuri gali būti atskirta nuo valdžios įgaliojimų vykdymo, tai subjektas, vykdydamas tą veiklą, veikia kaip ūkio subjektas. O jeigu tos ūkinės veiklos negalima atskirti nuo valdžios įgaliojimų vykdymo, visa to subjekto vykdoma veikla yra su tų valdžios įgaliojimų vykdymu susijusi veikla, todėl nepatenka į ūkio subjekto sąvokos taikymo sritį. Tokioms veikloms priskiriamų veiklų pavyzdžiai (šis sąrašas nėra baigtinis):a) kariuomenė arba policija;b) oro navigacijos sauga ir kontrolė;c) jūrų eismo kontrolė ir sauga;d) kovos su tarša priežiūra;e) laisvės atėmimo nuosprendžių organizavimas, finansavimas ir vykdymas;f) viešiesiems tikslams naudoti skirtų duomenų rinkimas remiantis teisės aktuose atitinkamiems ūkio subjektams nustatytu įpareigojimu atskleisti tokius duomenis.Ūkine veikla gali būti nelaikoma dalis veiklų socialinės apsaugos, sveikatos priežiūros, švietimo ir mokslinių tyrimų sektoriuose, kaip apibūdinta Europos Komisijos pranešime dėl valstybės pagalbos sąvokos (angl. Commission Notice on the notion of State aid pursuant to Article 107(1) TFEU). Taip pat ūkine veikla nėra laikoma viešos infrastruktūros objektų, neskirtų ūkinei veiklai vykdyti, statyba. Ypatingas dėmesys turi būti atkreiptas teikiant pagalbą oro uostų infrastruktūrai finansuoti. |
| **Pasirinkimo pagrindimas** |
|  |
|  | **Ar finansavimas iš valstybės išteklių ūkio subjektams (-ui) suteiktų/ suteikia išskirtinę ekonominę naudą, kurios jie/ jis negautų rinkos sąlygomis?** | [ ] Taip | [ ] Ne |
| **Išskirtinė ekonominė nauda**. Vertinama, ar finansavimas ūkio subjektui teikiamas palankesnėmis sąlygomis, nei jis galėtų gauti rinkoje. Pavyzdžiui, negrąžintina subsidija, lengvatinė paskola (su mažesnėmis nei rinkoje palūkanų normomis ar kitomis lengvatinėmis sąlygomis), suteikiama neapmokestinama garantija paskolai arba apmokestinama ne rinkos kaina. Išskirtinė nauda ūkio subjektui gali būti suteikta įvairiais būdais. Nėra skirtumo, kokiais būdais teikiama valstybės pagalba – svarbus jos poveikis. Siekiant nustatyti, ar finansavimas yra valstybės pagalba, yra naudojamas privataus rinkos investuotojo principas. Jei įmonė negautų šių lėšų analogiškomis sąlygomis privataus kapitalo rinkose, vadinasi, šių lėšų teikimas gali būti valstybės pagalba. Šiuo atveju būtina nustatyti, ar privatus investuotojas investuotų į šią įmonę tokiomis pat sąlygomis, vertindamas tik potencialią savo investicijų grąžą ir neatsižvelgdamas į regioninius ar socialinius veiksnius. Jei privatus investuotojas neinvestuotų į tokią įmonę, vadinasi, suteiktos lėšos gali būti valstybės pagalba.Jei numatoma, kad finansavimas bus skiriamas ūkio subjekto sąnaudoms, atsiradusioms dėl viešųjų, arba visuotinės ekonominės svarbos, paslaugų įsipareigojimų (plačiau žiūrėti čia: <http://ec.europa.eu/competition/state_aid/overview/public_services_en.html>) valstybei (savivaldybei), padengti, išskirtinės ekonominės naudos buvimas vertinamas pagal *Altmark* kriterijus. Ūkio subjektui nėra suteikiama išskirtinė ekonominė nauda, jeigu:* veikla atitinka visuotinės ekonominės svarbos paslaugų požymius, jos užduotys ir įpareigojimai aiškiai apibrėžti;
* viešųjų paslaugos išlaidų kompensavimo kriterijai objektyvūs, skaidrūs ir nustatyti iš anksto;
* kompensacija neviršija grynųjų paslaugos teikimo sąnaudų, įskaitant pagrįstą pelną (t. y. kompensuojama nepermokant); ir
* viešosios paslaugos įsigyjamos ir kompensacija skiriama įgyvendinant viešojo pirkimo konkurso procedūrą arba, jei viešasis pirkimas nėra rengiamas, įmonės, kuriai patikėta teikti visuotinės ekonominės svarbos paslaugas, išlaidos kompensuojamos pagal įprastos gerai valdomos įmonės patiriamas išlaidas.
 |
| **Pasirinkimo pagrindimas** |
|  |
|  | **Ar finansavimą numatoma teikti/ teikiamas tam tikroms pasirinktoms prekėms gaminti ar paslaugoms teikti, arba tam tikriems pasirinktiems ūkio subjektams (-ui), t. y. ar finansavimo priemonė yra selektyvaus pobūdžio?** | [ ] Taip | [ ] Ne |
| **Pasirinktinis finansavimo priemonės taikymas (selektyvumas).** Pasirinktinai taikomos finansavimo priemonės – tai priemonės, kurios yra skirtos atskiro regiono plėtrai (tame regione esantiems ūkio subjektams), atskiroms veiklos rūšims paremti (finansavimo/naudos gavėjai - atskiro sektoriaus ūkio subjektai) arba tam tikriems tikslams įgyvendinti (finansavimo gavėjai gali būti mažos ar vidutinės įmonės, naujos įmonės, tam tikrus projektus įgyvendinantys ūkio subjektai ir pan.). Šis kriterijus tenkinamas, kai vertinant paraiškas finansuoti projektus, tam tikrų ūkio subjektų paraiškos įvertinamos geriau ir dėl to gauna finansavimą (skirtingai nuo blogiau įvertintų), o institucijos, spręsdamos dėl finansavimo skyrimo, naudojasi turima diskrecijos teise.  |
| **Pasirinkimo pagrindimas** |
|  |
|  | **Ar finansavimas gali iškraipyti konkurenciją ir veikti prekybą tarp ES šalių?** | [ ] Taip | [ ] Ne |
| **Poveikis konkurencijai ir prekybai tarp ES šalių.** Siekiant įvertinti, ar suteiktas finansavimas daro poveikį konkurencijai ir prekybai tarp ES šalių, būtina nustatyti finansavimo gavėjo teikiamų paslaugų ar gaminamų prekių rinką, žinoti, ar tokioje rinkoje Europos Sąjungoje vyksta prekyba tarp valstybių narių. Pats faktas, kad ūkio subjekto konkurencinė padėtis, palyginti su kitais konkuruojančiais ūkio subjektais, pagerėja jam gavus ekonominės naudos, kurios jis nebūtų gavęs įprastomis verslo sąlygomis, rodo, kad konkurencija gali būti iškreipta. Jei finansavimas yra teikiamas vietinio pobūdžio veiklai paremti (pavyzdžiui, kirpyklai, kurios klientai yra tik miestelio gyventojai), šis finansavimas paprastai neveikia prekybos tarp šalių. Tačiau būtina žinoti, kad finansavimas ūkio subjektui gali veikti prekybą tarp šalių ir tais atvejais, kai konkretus ūkio subjektas neeksportuoja savo teikiamų paslaugų ar gaminamų prekių. Gali pakakti fakto, jog nagrinėjamomis paslaugomis ar prekėmis apskritai prekiaujama su ES šalimis.  |
| **Pasirinkimo pagrindimas** |
|  |
| 1. **Išvados dėl valstybės pagalbos (ne)buvimo.**
 |
| [ ]  Projektui nebus/ nėra teikiama valstybės pagalba (žymima, jei į nors vieną I dalies klausimą atsakyta neigiamai. Patikros lapo III dalis „Teiktinos valstybės pagalbos rūšies priskyrimas“ nepildoma.[ ]  Pagal projektą remtinos veiklos nebus laikomos valstybės pagalba, tačiau ja gali tapti (žymima, jei į nors vieną I dalies klausimą atsakyta neigiamai, tačiau pastabose nurodyta, kad tam tikrus aspektus reikia nuolat stebėti dėl rizikos finansavimui tapti valstybės pagalba). Pagrindžiant pasirinkimą nurodomi tolimesni veiksmai ir priemonės. Patikros lapo III dalis „Teiktinos valstybės pagalbos rūšies priskyrimas nepildoma.[ ]  Projektui bus/ yra teikiama valstybės pagalba (žymima, jei į visus I dalies klausimus atsakyta teigiamai). |
| **Pasirinkimo pagrindimas** |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (vertintojo pareigos, vardas, pavardė) (parašas)

Patikros peržiūra:

[ ]  Vertintojo išvadai pritarti

[ ]  Vertintojo išvadai nepritarti

Pastabos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(tikrintojo pareigos, vardas, pavardė) (parašas) (data)

2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-817 „SmartInvest LT“ projektų finansavimo sąlygų aprašo Nr. 1

3 priedas

**INFORMACIJa, reikalingA projekto atitikČIAI projektų atrankos kriterijui „Pareiškėjo patirtis teikiant aukštos kokybės konsultacijas verslumo klausimais galutiniam naudos gavėjui – ne ilgiau kaip penkerius metus iki paraiškos pateikimo veikiančiam tikslinių grupių (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) smulkiojo ir vidutinio verslo subjektui“ ĮVERTINTI**

(lentelė pildoma kiekvienam konsultacijas verslumo klausimais teiksiančiam asmeniui)

|  |  |
| --- | --- |
| Konsultacijas verslumo klausimais teikiančio asmens (toliau – asmuo) vardas ir pavardė |  |
| Asmens santykių su pareiškėju pobūdis | darbo santykiai arba jų esmę atitinkantys santykiai | [ ] Taip |
| kitokie pavaldumo (subordinacijos) santykiai su (pvz., ekspertas) | [ ] Taip |
| Asmuo turi aukštąjį universitetinį arba jam prilygintą išsilavinimą | aukštasis universitetinis išsilavinimas | [ ] Taip |
| aukštajam universitetiniam išsilavinimui prilygintas išsilavinimas | [ ] Taip |
| Asmuo per paskutinius trejus metus yra konsultavęs daugiau kaip 20 veikiančių tikslinių grupių (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) įsteigtų smulkiojo ir vidutinio verslo (toliau – SVV) subjektų | [ ] Taip |
| Asmuo yra suteikęs ne mažiau kaip 600 valandų konsultacijų verslumo klausimais | [ ] Taip |
| Asmuo yra įgijęs arba kėlęs kvalifikaciją šiomis temomis: verslumo skatinimo (labai mažų, mažų ir vidutinių įmonių bendradarbiavimo (tinklaveikos); bendradarbystės centrų veiklų; kūrybinių ir kultūrinių industrijų verslo skatinimas); verslo plėtros (konsultacijos socialinio verslo, antrosios galimybės, verslo perdavimo temomis) ir skaitmeninio verslo (pradedančiųjų inovatyvių įmonių skatinimas) klausimais (šis reikalavimas gali būti netaikomas, jei asmens įgytas aukštasis universitetinis arba jam prilygintas išsilavinimas yra tiesiogiai susijęs su įvardytomis temomis). | verslumo skatinimo (labai mažų, mažų ir vidutinių įmonių bendradarbiavimo (tinklaveikos); bendradarbystės centrų veiklų; kūrybinių ir kultūrinių industrijų verslo skatinimas) klausimais | [ ] Taip |
| verslo plėtros (konsultacijos socialinio verslo, antrosios galimybės, verslo perdavimo temomis) klausimais | [ ] Taip |
| skaitmeninio verslo (pradedančiųjų inovatyvių įmonių skatinimas) klausimais | [ ] Taip |
| asmens įgytas aukštasis universitetinis arba jam prilygintas išsilavinimas (pildoma, kai išsilavinimas yra tiesiogiai susijęs su įvardytomis temomis) |  |
| Asmuo turi ne mažiau kaip dešimties SVV subjektų, konsultuotų verslumo klausimais, teigiamus atsiliepimus (vertinimus).  | (Nurodomi SVV subjektų pavadinimai, kodai ir kontaktai. Paraiškos vertinimo metu viešoji įstaiga Lietuvos verslo paramos agentūra gali paprašyti pareiškėjo pateikti trūkstamą atsiliepimus) |

\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-817 „SmartInvest LT“ projektų finansavimo sąlygų aprašo Nr. 1

4 priedas

**INFORMACIJa, reikalingA projekto atitikČIAI projektų atrankos kriterijams „Galutiniai naudos gavėjai yra ne ilgiau kaip penkerius metus iki paraiškos pateikimo veikiantys smulkiojo ir vidutinio verslo (toliau – SVV) subjektai ir priklauso tam tikrai tikslinei grupei (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų) ir „Ne mažiau kaip 50 proc. konsultacijų bus suteikta – SVV subjektams, vykdantiems ūkinę komercinę veiklą Lietuvos Respublikos teritorijoje, išskyrus Vilniaus, Kauno ir Klaipėdos miestų savivaldybes“ ĮVERTINTI**

1. Projekto atitiktis2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.1.1-LVPA-V-815 „Verslumas LT“ projektų finansavimo sąlygų aprašo Nr. 1 (toliau – Aprašas) 16.3 punkte nurodytam specialiajam projektų atrankos kriterijui

|  |
| --- |
| *Pateikiama metodinė informacija, kaip bus užtikrinta, kad galutiniai naudos gavėjai yra ne ilgiau kaip penkerius metus iki paraiškos pateikimo veikiantys SVV subjektai, priklausantys tam tikrai tikslinei grupei (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų). Turi būti nurodoma, pagal kokius teisės aktus, remiantis kokiais informacijos šaltiniais, kokiais pateikiamais dokumentais ir kuriuo momentu bus įsitikinta, kad galutiniai naudos gavėjai yra:** *ne ilgiau kaip penkerius metus iki paraiškos pateikimo veikiantys;*
* *SVV subjektai;*
* *priklausantys tam tikrai tikslinei grupei (jaunimo, moterų, neįgaliųjų, vyresnio amžiaus asmenų, emigrantų, šeimos verslų atstovų)*
 |

2. Projekto Aprašo 16.4 punkte nurodytam specialiajam projektų atrankos kriterijui

|  |
| --- |
| *Pateikiama metodinė informacija, kaip bus užtikrinta, kad ne mažiau kaip 50 proc. konsultacijų bus suteikta SVV subjektams, vykdantiems ūkinę komercinę veiklą Lietuvos Respublikos teritorijoje, išskyrus Vilniaus, Kauno ir Klaipėdos miestų savivaldybes* |